University of the Philippines

**University of the Philippines** (forkortet **UP**) er Filippinenes statsuniversitet. Det ble grunnlagt i 1908. Det har (2020) åtte filialer rundt om i landet; flere av disse filialene har igjen mer enn én campus. Forvaltningen befinner seg i Quezon City. Her er også universets hovedcampus, i bydelen Diliman.

Universitetet tilbyr høyere utdannelse i de fleste disipliner, fra landbruksvitenskap, medisin og rettsvitenskap og til naturfag, samfunnsfag, ingeniørfag, litteratur og kunst.

Mer enn 70&nbsp;000 High School-elever i hele landet går opp til universitetets opptaksprøve i sitt sisteår på high school. Mindre enn ti prosent av dem blir tatt opp som studenter. Studentavgiften er tilpasset deres familiers inntektsnivå. For studenter fra familier med svært lav inntekt gis det for eksempel stipender.

UP er historisk kjent for studenter med sterkt politisk engasjement. Svært mange av landets politiske ledere, samfunnstopper, vitenskapsfolk, jurister, leger, kunstnere og forretningsfolk, har studert ved UP. Per 2020 gjaldt det for eksempel 7 filippinske presidenter, 15 høyesterettsjustitiarier, 39 ''National Scientists'' og 40 National Artists of the Philippines. Universitetet har også vært studiested for 15.000 leger, 15.000 ingeniører, 8,000 jurister, 23,000 lærere og tusenvis av andre akademikere, og en samlet studentmasse (2013) på anslagsvis 260.000 i inn og utland.

## Filialer
Universitetet har åtte filialer per 2017, og er fordelt på til sammen 17 campuser:

* UP Diliman – som er flaggskipet i det nasjonale universitetssystemet, med sete i kommunen Diliman
* UP Los Baños – med sete i kommunen Los Baños
* UP Manila – med sete i hovedstaden Manila
* UP Visayas – med sete i regionen Visayas; UP Visayas har campuser i Miagao, Iloilo City og Tacloban
* UP Open University (UPOU)– med hovedsete i Los Baños og with satellittkontorer i Quezon City og Stor-Manila
* UP Mindanao (UPMin) – med sete i Mindanao-regionen
* UP Baguio – med sete i kommunen Baguio
* UP Cebu – 

## Noen kjente UP-studenter og/eller professorer
* Benigno Aquino jr. (1932–1983) – opposisjonspolitiker, myrdet
* Gloria Macapagal-Arroyo (1947–) – Filippinenes president fra 2001 til 2010
* Aileen Baviera (1959–2020) – sinolog
* Walden Bello (1945–) – sosiologiprofessor og globaliseringskritiker
* Lino Brocka (1939–1991) – regissør
* Ryan Cayabyab (1954–) – musikkprofessor og popkomponist
* Renato Constantino (1919–1999) – historiker
* Bienvenido Lumbera (1932–2021) – lyriker, dramatiker og kritiker
* Ferdinand Marcos (1917–1989) – Filippinenes president fra 1965 til 1986
* Nur Misuari (1939–) – grunnlegger av den muslimske Moro National Liberation Front
* Elpidio Quirino (1890–1956) – Filippinenes president fra 1948 til 1953
*Maria Ressa (1963–) – journalist, vinner av Nobels fredspris i 2021
* Carlos P. Rómulo (1898–1985) – FN-diplomat og tre ganger utenriksminister
* Ninotchka Rosca (1946–) – forfatter, feminist
* José María Sison (1939–) – grunnlegger av den maoistiske New People's Army
* Kidlat Tahimik (1942–) – regissør, manusforfatter, skuespiller.
* Jose Garcia Villa (1908–1997) – lyriker, maler, kritiker og novelleforfatter

## Referanser


## Eksterne lenker
* 
* University of the Philippines System